เรื่องร้องเรียน: ปัญหาเสาจราจรสีส้มบริเวณจุดกลับรถแยกตากสิน ฝั่งถนนราชพฤกษ์มุ่งหน้าสาทร ทำให้ถนนเกิดคอขวดและรถติดยาวเป็นประจำ
การดำเนินการของเจ้าหน้าที่: เรียนท่านผู้ร้อง การติดตั้งหลักล้มลุกบริเวณดังกล่าว ติดตั้งในเกาะสีสมมติซึ่งเป็นพื้นที่ปลอดภัย โดยจะเห็นได้ว่าในถนนดังกล่าวก่อนถึงจุดกลับจุด มีจำนวน 3 ช่องจราจร สามารถกลับรถได้ 1 ช่องจราจร และเข้าแยกได้ 2 ช่องจราจรก่อนที่จะขยายเป็น 4 ช่องจราจรเพื่อเข้าสู่ทางแยก   ขอขอบคุณท่านผู้ร้องสำหรับการแจ้งในครั้งนี้
ความเห็นของผู้แจ้ง: ขอขอบคุณที่มีผู้เกี่ยวข้องเข้ามาตรวจสอบปัญหานี้ แต่ผมเห็นว่าการลงพื้นที่ตรวจสอบในช่วงเวลาที่การจราจรไม่ติดขัดมาก ท่านจึงอาจไม่ทราบว่าเสาจราจรในจุดนี้สร้างปัญหารถติดในลักษณะใด  ในฐานะที่ผมอาศัยอยู่ในพื้นที่นี้มานานและใช้เส้นทางนี้เป็นประจำ จึงทราบความแตกต่างของสภาพจราจรอย่างชัดเจน ระหว่างช่วงก่อนและหลังการมีอยู่ของเสาจราจรนี้ ผมมีความประสงค์ดี จึงพยายามเสนอทางออกเพื่อแก้ไขปัญหาที่ค้างคามายาวนาน ทั้งนี้ หากท่านลองขับรถมุ่งหน้าเข้าเมืองผ่านจุดนี้ในช่วงเวลาเร่งด่วน ที่มีการจราจรติดขัด ท่านจะเห็นและเข้าใจปัญหาที่เกิดขึ้นทันที เพราะการจราจรในจุดนี้มันเกิดปัญหาคอขวด การที่ท่านกล่าวว่ารถสามรถเข้าแยกได้สองช่องทาง ในความเป็นจริงนั้น ช่องจราจรด้านซ้ายสุดเป็นเลนบังคับเลี้ยวซ้ายเท่านั้น ไม่สามารถตรงไปสาทรได้ หากรถที่อยู่เลนซ้ายสุดต้องการตรงไปมุ่งหน้าสาทรก็ต้องพยายามเปลี่ยนเลนเข้าเลนกลางเพื่อให้สามารถตรงไปได้ ซึ่งมักจะเกิดปัญหาที่รถต้องเบียดกันเป็นคอขวดที่บิดเบี้ยวในช่วงเวลาที่การจราจรติดขัด ณ จุดนี้ ในส่วนของเลนที่มีการแตกเลนเพิ่มทางขวาก่อนจะถึงจุดกลับรถที่มีเสาจราจรตั้งอยู่ แต่เลนที่แตกมาเพิ่มนี้สามารถใช้ประโยชน์คือการกลับรถได้อย่างเดียว ไม่สามารถตรงไปที่แยกได้เพราะมีเสาจราจรขวางอยู่ ซึ่งเป็นเรื่องน่าเสียดาย ผมจึงอยากเสนอให้ท่านผู้ที่เกี่ยวข้องพิจารณาการรื้อถอนเสาจราจรนี้ เพื่อให้เลนกลับรถนี้สามารถตรงไปที่แยกได้ด้วยในคราวเดียวกัน เพื่อแก้ไขปัญหาโครงสร้างคอขวดของถนนที่เป็นอยู่ ณ ปัจจุบัน  ขอบคุณครับ
พื้นที่: แขวงบุคคโล เขตธนบุรี กรุงเทพมหานคร